b'\n_START_ARTICLE_\nSmiljana \xc5\xa0kugor Hrn\xc4\x8devi\xc4\x87\n_START_PARAGRAPH_\nSmiljana \xc5\xa0kugor Hrn\xc4\x8devi\xc4\x87 (\xc5\xa0ibenik, 1962.), hrvatska je novinarka. Po struci je diplomirana politologica.\n_START_SECTION_\n\xc5\xbdivotopis\n_START_PARAGRAPH_\nRodila se je u \xc5\xa0ibeniku 1962. godine. Studirala je politologiju. Kao novinarka radila je u Vjesniku i Ve\xc4\x8dernjem listu. Studenoga 1990. godine zaposlila se je u novoosnovanoj hrvatskoj novinskoj agenciji Hini. U Hini je pro\xc5\xa1la sve razine, od novinarke sve do urednice Unutarnje politike. 2006. godine bila je me\xc4\x91u kandidatima za \xc5\xa1eficu Hine, Odlukom Upravnog vije\xc4\x87a imenovana je za ravnateljicu uz mandat od \xc4\x8detiri godine. Mandat joj je tekao od 1. sije\xc4\x8dnja 2007.\n_START_SECTION_\nNagrade i priznanja\n_START_PARAGRAPH_\nOdlikovana je Redom Danice hrvatske s likom Antuna Radi\xc4\x87a (1995.).'